text: কপিল শর্মার দাম '২০ কোটি'! | Amar Sangbad
  অক্টোবর ২১, ২০২০, ১৪:১০
  কপিল শর্মার দাম '২০ কোটি'!
  টেলিভিশনে সফল হয়ে ভারতের তারকা হয়েছেন কপিল শর্মা। ২০ কোটি টাকার বিনিময়ে এবার ওয়েব সিরিজে দেখা যাবে তাকে। সম্প্রতি তাঁর শোয়ের সহকর্মী ক্রুষ্ণা অভিষেক জানালেন এমন কথাই।
  কপিলের জনপ্রিয় শোয়ে মাঝে মাঝেই বলিউডের সুপারস্টাররা তাঁদের ছবির প্রচারে হাজির হন। অতিথি হিসেবেও তাঁরা আসেন। হালে এখানে এসেছিলেন শত্রুঘ্ন সিনহা এবং তাঁর ছেলে লব সিনহা। তাঁদের সামনে শত্রুঘ্নর মিমিক করছিলেন ক্রুষ্ণা। তখনই কথা প্রসঙ্গে তিনি বলে ফেলেন, 'কপিল এ বার ওয়েবসিরিজের মুখ্য ভূমিকায়।'
  'দ্য কপিল শর্মা শো' নামের অনুষ্ঠানে দেখা যায় এই তারকাকে। এই শো থেকে উপার্জন করেন কাড়ি কাড়ি টাকা। জনপ্রিয় এ উপস্থাপককে এবার দেখা যাবে ওয়েব সিরিজে।